Komisijos Sprendimas
1992 m. birželio 24 d.
iš dalies keičiantis Tarybos direktyvos 90/539/EEB dėl gyvūnų sveikatos reikalavimų, reglametuojančių Bendrijos vidaus prekybą naminiais paukščiais ir perinti skirtais kiaušiniais bei jų importą iš trečiųjų šalių III priedo nuostatas dėl naminių paukščių skiepijimo sąlygų
(92/369/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. spalio 15 d. Tarybos direktyvą 90/539/EEB dėl gyvūnų sveikatos reikalavimų, reglametuojančių Bendrijos vidaus prekybą naminiais paukščiais ir perinti skirtais kiaušiniais bei jų importą iš trečiųjų šalių [1], su paskutiniais pakeitimais, padarytais Direktyva 91/496/EEB [2], ypač į jos 34 straipsnį,
kadangi Direktyvos 90/539/EEB III priede dabar reikalaujama, be kita ko, kad naminiai paukščiai, kuriais prekiaujama Bendrijoje, būtų skiepijami Europos farmakopėjos reikalavimus atitinkančiomis vakcinomis;
kadangi daugeliui dabar valstybėse narėse naudojamų vakcinų nėra Europos farmakopėjos monografijų;
kadangi reikia iš dalies pakeisti minėtą priedą, kad galima būtų naudoti vakcinas, kurios nebūtinai yra aprašytos Europos farmakopėjos monografijose;
kadangi šiame sprendime numatytoms priemonėms pritarė Veterinarijos nuolatinis komitetas,
PRIĖMĖ ŠĮ SPRENDIMĄ:
1 straipsnis
Direktyvos 90/539/EEB III priedas keičiamas šio sprendimo priedu.
2 straipsnis
Šis sprendimas skirtas valstybės narėms.
Priimta Briuselyje, 1992 m. birželio 24 d.